
VLÁDNY NÁVRH

Zákon

z ................ 2009,

ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z. z.


Národná rada Slovenskej republiky sa uzniesla na tomto zákone:


Čl. I

Zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z. z. sa mení a dopĺňa takto:


1. V § 3 odsek 2 sa slová „vytvára a dopĺňa“ nahrádzajú slovami „vytvára, dopĺňa a udržiava“ a na konci pripájajú tieto slová: „;tvorba a udržiavanie núdzových zásob vyplýva zo záväzkov, ktorými je Slovenská republika viazaná.“ 

2. V § 3 ods. 4 sa za slová „zásoby ropy,“ vkladajú slová „zásoby určené do palivových zásobníkov námorných plavidiel,“ a na konci pripájajú tieto slová: „a zásoby nachádzajúce sa u malospotrebiteľov.“.

3. V poznámke pod čiarou k odkazu 3 sa citácia „§ 95 zákona Národnej rady Slovenskej republiky č. 180/1996 Z. z. Colný zákon v znení neskorších predpisov.“ nahrádza citáciou „Nariadenie Rady (EHS) č. 2913/92 zo dňa 12. októbra 1992, ktorým sa ustanovuje Colný kódex Spoločenstva (Mimoriadne vydanie Ú. V. EÚ, kap. 02/zv. 04) v platnom znení.“.

4. V poznámke pod čiarou k odkazu 7 sa citácia „Zákon č. 263/1999 Z. z. o verejnom obstarávaní a o zmene a doplnení niektorých zákonov.“ nahrádza citáciou „Zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.“.

5. V § 7 sa za odsek 3 vkladá nový odsek 4, ktorý znie: 
„(4) Správa rezerv informuje Európsku komisiu o každom čerpaní núdzových zásob, ak zásoby klesnú po minimálnu povinnú úroveň. Správa rezerv v informácii uvedie:
deň, kedy zásoby klesli pod minimálnu povinnú úroveň,
dôvody takéhoto čerpania,
opatrenia prijaté na obnovenie zásob,
odhad predpokladaného vývoja zásob, pokiaľ zásoby zostanú pod minimálnou úrovňou.“.

Doterajší odsek 4 sa označuje ako odsek 5.

6. V poznámke pod čiarou k odkazu 9 sa citácia „§ 19 ods. 2 zákona Slovenskej národnej rady č. 322/1992 Zb. o štátnej štatistike v znení neskorších predpisov.“ nahrádza citáciou „§ 12 zákona č. 540/2001 Z. z. o štátnej štatistike v znení neskorších predpisov.“.  

7. V § 8 ods. 2 písm. c) sa odkaz „15“ označuje ako odkaz „3“.
Poznámka pod čiarou k odkazu 15 sa vypúšťa.

8. V poznámke pod čiarou k odkazu 14 sa citácia „§ 2 zákona Slovenskej národnej rady č. 71/1986 Zb. o Slovenskej obchodnej inšpekcii v znení neskorších predpisov“ nahrádza citáciou „§ 2 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov.“.

9. § 9 ods. 1 sa mení takto:
v § 9 ods. 1 písm. a) sa slová „1 000 000 Sk“ nahrádzajú slovami „33 193  eur“,
v § 9 ods. 1 písm. b) sa slová „5 000 000 Sk“ nahrádzajú slovami „165 969  eur“,
v § 9 ods. 1 písm. c) sa slová „20 000 000 Sk“ nahrádzajú slovami „663 878 eur“,
v § 9 ods. 1 písm. d) sa slová „20 000 000 Sk“ nahrádzajú slovami „663 878 eur“,
v § 9 ods. 1 písm. e) sa slová „50 000 000 Sk“ nahrádzajú slovami „1 659 695 eur“.

10. § 9 ods. 2 sa mení takto:
v § 9 ods. 2 písm. a) sa slová „5 000 Sk“ nahrádzajú slovami „165 eur“,
v § 9 ods. 2 písm. b) sa slová „1 000 000 Sk“ nahrádzajú slovami „33 193  eur“,
v § 9 ods. 2 písm. c) sa slová „20 000 000 Sk“ nahrádzajú slovami „663 878 eur“.

11. Príloha č. 1 znie:
„Príloha č. 1
k zákonu č. 170/2001 Z. z.
 v znení neskorších predpisov.

ROPA, ROPNÉ POLOTOVARY A VYBRANÉ ROPNÉ VÝROBKY
	P.č.
	Číslo KN1)
	ROPA A ROPNÉ POLOTOVARY

	1
	2709 00 
	Ropné oleje a oleje získané z bitúmenových nerastov, surové 

	2
	2710 11 11
	Benzíny, ľahké oleje a prípravky určené na špecifické spracovanie2)

	3
	2710 19 11
	Stredné oleje určené na špecifické spracovanie2)

	4
	2710 19 31
	Ťažké oleje, plynové oleje určené na špecifické spracovanie2)

	5
	2710 19 51
	Vykurovacie oleje určené na špecifické spracovanie2)

	
	 
	VYBRANÉ ROPNÉ VÝROBKY2)

	
	 
	Motorové a letecké palivá benzínového typu 

	6
	2710 11 31
	Letecký benzín 

	7
	2710 11 41
	Motorový benzín ostatný (okrem leteckého benzínu) s obsahom olova nepresahujúcim 0, 013 g/liter s oktánovým číslom (RON) nepresahujúcim 95 

	8
	2710 11 45
	Motorový benzín ostatný  (okrem leteckého benzínu) s obsahom olova nepresahujúcim 0, 013 g/liter s oktánovým číslom (RON) 95 alebo vyšším, ale nižším ako 98 

	9
	2710 11 49
	Motorový benzín ostatný (okrem leteckého benzínu) s obsahom olova nepresahujúcim 0, 013 g/liter s oktánovým číslom (RON) 98 alebo vyšším

	10
	2710 11 70
	Palivo pre tryskové motory benzínového typu 

	
	 
	Motorová nafta, petrolej, letecký petrolej a ostatné plynové oleje 

	11
	2710 19 21
	Kerozín, palivo pre tryskové motory

	12
	2710 19 25
	Kerozín ostatný 

	13
	2710 19 29
	Ostatné stredné oleje určené na iné účely ako špecifické spracovanie alebo chemické spracovanie, okrem kerozínu 

	14
	2710 19 41
	Plynové oleje určené na iné účely ako špecifické spracovanie alebo chemické spracovanie, s obsahom síry nepresahujúcim 0, 05 % hmotnosti 

	15
	2710 19 45
	Plynové oleje určené na iné účely ako špecifické spracovanie alebo chemické spracovanie, s obsahom síry presahujúcim 0, 05 % hmotnosti, ale nepresahujúcim 0, 2 % hmotnosti 

	
	 
	Vykurovacie oleje 

	16
	2710 19 61
	Vykurovacie oleje určené na iné účely ako špecifické spracovanie alebo chemické spracovanie, s obsahom síry nepresahujúcim 1 % hmotnosti 

	17
	2710 19 63
	Vykurovacie oleje určené na iné účely ako špecifické spracovanie alebo chemické spracovanie, s obsahom síry presahujúcim 1 % hmotnosti, ale nepresahujúcim 2 % hmotnosti

	18
	2710 19 65
	Vykurovacie oleje určené na iné účely ako špecifické spracovanie alebo chemické spracovanie, s obsahom síry presahujúcim 2 % hmotnosti, ale nepresahujúcim 2,8 % hmotnosti

	19
	2710 19 69
	Vykurovacie oleje určené na iné účely ako špecifické spracovanie alebo chemické spracovanie, s obsahom síry presahujúcim 2,8 % hmotnosti




1) KN - Kombinovaná nomenklatúra je súčasťou Spoločného colného sadzobníka, ktorý je publikovaný v Úradnom vestníku Európskych spoločenstiev (príloha I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku v platnom znení (Ú. v. ES L 256, 7.9.1987).
2) Ropné oleje a oleje získané z bitúmenových nerastov, iné ako surové; prípravky inde neuvedené ani nezahrnuté, obsahujúce najmenej 70 % hmotnosti alebo viac ropných olejov alebo olejov získaných z bitúmenových nerastov, ak sú tieto oleje základnými zložkami týchto nerastov iné ako odpadové oleje.“


12. Príloha č. 3 znie:
„Príloha č. 3
k zákonu č. 170/2001 Z. z.
v znení neskorších predpisov.


NÚDZOVÉ ZÁSOBY V DŇOCH SPOTREBY

1. Priemerná denná spotreba vybraných ropných výrobkov na príslušný rok je podielom celkovej spotreby vybraných ropných výrobkov predchádzajúceho kalendárneho roka a počtu kalendárnych dní v predchádzajúcom kalendárnom roku.

2. Priemerná deväťdesiatdňová spotreba vybraných ropných výrobkov na príslušný rok sa vypočíta vynásobením priemernej dennej spotreby vybraných ropných výrobkov (odsek 1) číslom 90.

3. Na určenie celkového množstva núdzových zásob v hmotnostných jednotkách vybraných ropných výrobkov sa ropa a ropné polotovary prepočítajú podľa jedného z pravidiel, ktoré určí Správa rezerv na každý kalendárny rok, a to:

a) vzájomným pomerom množstiev vybraných ropných výrobkov vyrobených v rafinériách v predchádzajúcom kalendárnom roku,

b) vzájomným pomerom množstiev plánovanej výroby vybraných ropných výrobkov v rafinériách pre daný kalendárny rok alebo

c) podielom celkového vyrobeného množstva vybraných ropných výrobkov v predchádzajúcom kalendárnom roku a celkového spracovaného množstva ropy v predchádzajúcom kalendárnom roku; najviac na 40 % celkového záväzku na vybrané ropné výrobky uvedené v prvom a druhom bode § 2 písm. b) a najviac na 50 % na vykurovacie oleje.

4. Núdzové zásoby v počte dní spotreby predchádzajúceho kalendárneho roka každého vybraného ropného výrobku je podiel množstva núdzových zásob vybraných ropných výrobkov zvýšený o množstvo ropy a ropných polotovarov prepočítané na vybrané ropné výrobky podľa odseku 3 a priemernej dennej spotreby ropných výrobkov vypočítanej podľa odseku 1. Výsledok sa zaokrúhli na jedno desatinné číslo.
 
5. Celkové núdzové zásoby v dňoch spotreby uplynulého kalendárneho roka sú súčtom množstva zásob všetkých vybraných ropných výrobkov vydeleným súčtom priemerných denných spotrieb vybraných ropných výrobkov. Výsledok sa zaokrúhli na celé číslo smerom nahor.

6. Spotreba vybraných ropných výrobkov sa počíta v tisícoch ton.

7. Štatistické údaje o výrobe,  zásobách a spotrebe vybraných ropných výrobkov spolu so správou o núdzových zásobách skladovaných na území Slovenskej republiky v prospech iného členského štátu ako aj núdzových zásobách skladovaných v inom členskom štáte v prospech Slovenskej republiky, uvádzané v hmotnostných jednotkách predkladá Správa rezerv Komisii najneskôr 25. deň druhého mesiaca, ktorý nasleduje po mesiaci, za ktorý sa údaje predkladajú.“


13. Príloha č. 4 znie:
„Príloha č. 4
k zákonu č. 170/2001 Z. z.
v znení neskorších predpisov.


Zoznam preberaných právnych aktov Európskych spoločenstiev a Európskej únie

1. Smernica Rady (ES) 2006/67/ES zo dňa 24. júla 2006, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov (kodifikované znenie) (Ú.v. EÚ L 217, 8.8.2006),

2. Smernica Rady (EHS) 73/238/EHS zo dňa 24. júla 1973 o opatreniach na zmiernenie následkov ťažkostí pri zásobovaní ropou a ropnými produktmi (Mimoriadne vydanie Ú. v. EÚ, kap. 12/zv. 1).

Čl. II

Tento zákon nadobúda účinnosť 1. septembra 2009.
4

